OpenLLM-France/wikimedia huggingface dataset:
# Llibre de cuina/Receptes/Farcellets de l'Empordà

La recepta farcellets de l'Empordà són farcellets de col amb rap i gamba de Palamós amb salsa de garoina.

## Ingredients

* 2 raps petits
* 0,500 Kg gambes mitjanes de Palamós
* 1 col d'hivern
* Oli d'oliva de l'Empordà 0,4
* Alls
* Sal i pebre
* 4 Tomàquet de la pera
* 2 Ceba de Figueres
* Oli de gambes
* 12 Garoines
* Fècula de blat de moro
* 1 litre de fumet (bresa, restes del rap i de les gambes, llor, farigola, vi ranci de l'Empordà)

## Preparació

Pelem les gambes i rentem els raps petits. Fem un fumet. Saltem les gambes amb allet cremat, seguit saltem el rap i en fem daus. Escaldem les fulles de la col. Fem un sofregit amb ceba de Figues i tomàquet de la pera. Afegim una mica del fumet de peix, afegim les gambes i el rap, rectifiquem de sal. Farcim les fulles amb una cullerada de d'aquesta elaboració. Fregim els farcellets enfarinats. Espesseïm una mica de fumet amb fècula de blat de moro, afegim les garoines, passem pel turmix i colem. Emplatem, posant dos farcellets per plat. Posem una mica de salsa pel costat. I finalment sobre els farcellets posem 2 gemmes de garoina.

## Estris necessaris

Els estris que calen són un escuradents, un sauté, una paella, una marmita, un xinès, unes gasses, unes culleres, una fregidora o parisien, un cullerot, unes tisores, una llengua, una paleta, un ratllador i una fusta per tallar.

## Referències

Pérez Salazar, J. Daniel; Ponce, Paula S.. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Farcit de Carnaval (amb pa)
### Ingredients

* Cansalada virada.
* Pa esmolat.
* All i julivert.
* Un polset de pebre.
* Panses.
* Ous.
* Sal.
* Mossa.

### Preparació

Barregeu ben barrejats tots els ingredients crus i triturats. Embotiu la massa dins la mossa i pose-lo a escaldar en una olla o bé una cassola. El temps depèn del gruix de l'embotit. Un cop cuit el podeu menjar fred o bé fregit a rodanxes.
# Llibre de cuina/Receptes/Farinetes
### Ingredients

* Aigua.
* Cansalada.
* Farina.

### Preparació

Poseu una olla al foc amb l'aigua i quan estigui una mica calenta afegiu-hi la farina tot remenant perquè no es facin grumolls. En una paella a part, fregiu la cansalada i aboqueu-la a l'olla. Deixeu que les farinetes repossin uns instants i serviu-les com una sopa de sèmola una mica espessa.
# Llibre de cuina/Receptes/Farinosa

La farinosa o reganyat és un postre i llevant de taula típic de l'Ametlla de Mar, al Baix Ebre. És tradicional i propi de l'època de Setmana Santa i parteix de la mateixa base que la mona de Pasqua, farcit de crema, brossat, cabell d'àngel o xocolata.

## Ingredients

* 4 quilograms de farina
* 12 ous
* 1 quilograms de sucre
* 1 litre de llet
* 150 grams llevat (pastilla de fer pa)
* 100 míl·lilitres d'oli d'oliva verge
* 2 essències de llimona (dues llimones ratllades)
* Cabell d'àngel, xocolata o crema per a farcir

## Estris necessaris

* Bol
* Drap humit
* Màniga pastissera (en cas que farciu de xocolata o crema)
* Paper de forn
* Plata de forn
* Forn

## Elaboració

Mescleu-ho tot en un bol afegint-hi primer l'oli, després la llet i posteriorment els ous, les essències de llimona i el sucre ―fins que es dissolgui. Un cop la massa avanci, afegiu-hi també el llevat fins que estigui ben desfet i aneu-hi introduint la farina. Pasteu tota la pasta fins a obtenir una massa homogènia i d'un tacte suau.
Deixeu reposar la massa en un lloc sec, amb una temperatura suau i a les fosques per tal que el llevat faci el seu efecte cobrint-la amb un drap humit. Un cop la massa hagi duplicat el seu volum, aneu fent boles i esteneu-les bé sobre una taula amb farina per sobre. Introduïu cabell d'àngel (o el farcit que hagueu escollit) dins la massa, ajudant-vos si us cal d'una màniga pastissera, de manera que prengui la forma d'una empanada; el tancament no és una prioritat. Abans d'introduir cada farinosa al forn, passeu-hi una pinzellada de rovell d'ou batut.
Enforneu les farinoses a 180 °C (un cop el forn estigui preescalfat) durant aproximadament 30 minuts. Un cop ja siguin fora del forn i s'hagin refredat, escampeu-hi una mica de sucre per sobre.

## Referències

* ↑ ametllademartur. «Recepta: Farinosa, postres típic de l'Ametlla de Mar per Pasqua» (en català), 2015-03-31. [Consulta: 2019-04-22].
# Llibre de cuina/Receptes/Faves a la catalana
### Ingredients

* 4 quilos de faves fresques o bé 2 quilos de faves congelades.
* 1 got d'aigua ple de brou de carn.
* 1 gotet de vi ple de vi ranci.
* 200 g de cansalada viada.
* 150 g de botifarra negra especial per a fer faves.
* 5 cullerades grosses d'oli.
* 1 ceba mitjana.
* Un manat d'herbes que tingui: llorer, menta i julivert fresc.
* 6 alls.
* Sal.

### Preparació

Fregirem a la cassola de terrissa, amb oli, la ceba pelada i ben trinxada i els alls també trinxats, ho treballarem bé i hi afegirem el manat d'herbes. Un cop daurada la ceba, hi incorporarem la cansalada viada trossejada i la botifarra a rodanxes. Ho deixarem fer uns 5 minuts afegint-hi finalment les faves desgranades o les congelades. Ho remenarem bé i hi addicionarem el xerès i l'aigua, adobant-ho amb sal. Les faves, que hauran de ser tendres, couran poc a poc fins que estiguin al seu punt. Les servirem a la mateixa cassola de terrissa. A vegades s'hi posa també carn de llom i llard, un got de vi amb aiguardent, tomàquets, pebrots i una mica de sucre, però mai pernil com es creu erròniament.
# Llibre de cuina/Receptes/Feijoada
## Ingredients

4 dents d'all 4 butifarres (linguiça) 1 kg de fesols 200 grams de cansalada tallada a tires 800 grams de carn de porc 4 tasses d'arròs blanc Pebre negre Sal 2 pastilles de brou de carn 2 pastilles de brou de verdures 125 mil·lilitres d'oli d'oliva

## Preparació

Per a la preparació d'aquesta recepta cal deixar en remull els fesols durant 10 hores. L'endemà, bullirem aigua en una olla gran i incorporarem els fesols. Els deixarem coure a foc moderat durant 3 hores. Després, hi afegirem sal i dues pastilles de brou de carn. A part, escalfarem l'oli en una paella i fregirem les cebes ben picades juntament amb els alls, també ben picats. Afegirem al sofrit les linguices, la cansalada i la carn tallada en daus. Posteriorment, ho deixarem sofregir durant 5 minuts. Un cop estigui llest, introduirem els fesols cuits i l'aigua de la cocció. L'aigua ha de cobrir el contingut. També hi afegirem les pastilles de brou de verdures. A continuació, ho deixarem coure tot durant 7 minuts i després ho retirarem del foc. Posteriorment, bullirem l'arròs blanc amb sal. Per presentar la feijoada, col·locarem a la base de cada plat l'arròs blanc i per damunt un bona cullerada de feijoada.
Es pot servir acompanyada de farofa (farina de mandioca), col de cabdell i taronja.
# Matemàtiques interdisciplinars/Un grau més

Les expressions de grau 2 i superior, ja sigui com a polinomis de grau 2, com a equacions, com a funcions quadràtiques, etc.
Treballaràs els continguts amb les tasques que apareixen a la taula de continguts.

## Tasca 1: Polinomis i equacions de segon grau

Els polinomis són una estructura matemàtica utilitzada a molts àmbits de la ciència. A partir d'ells es poden definir les equacions de segon grau, que consisteixen a igualar un polinomi de grau 2 a zero. Llegeix els apartats següents i visiona els vídeos per fer-te'n una idea:
* Text: Polinomis
* Text: Equacions de segon grau
* Vídeo: Equacions de segon grau
* Vídeo: Ecuaciones de primer y segundo grado
Una vegada treballat tot això, intenta contestar les preguntes següents:
* Què són els polinomis?
* Què són les equacions?
* Quina relació tenen els polinomis amb les equacions de segon grau?
Si voleu ampliar aquest apartat, mirau la secció de recursos.

## Tasca 2: Funcions quadràtiques

* El mòdul següent explica nocions bàsiques de les funcions quadràtiques. Llegeix-lo i fes-hi aportacions personals.
** Funcions quadràtiques
* L'activitat següent del Clic et permet acabar d'entendre què són les paràboles:
** Clic: Pàraboles
* Quan creguis que ja ho entens tot, contesta les preguntes següents:
** Què és una funció quadràtica?
** Quines diferències hi ha amb les funcions lineals?
** Quina relació hi ha entre les equacions de segon grau i les funcions quadràtiques?

## Tasca 3: Identitats notables

Llegeix l'apartat d'identitats notables:
* Identitats notables
A continuació, fes els exercicis següents: ...

## Tasca 4: Teorema de Pitàgores

* Teorema de Pitàgores
Algunes demostracions del teorema de Pitàgores:
* Desmotració elegant
* Demostració visual (a+b)(a+b) Xina E

## Recursos

* Clic: Funcions
* Clic: Monomis i polinomis
* Vídeo: Introducción al Algebra - Monomios y Polinomios (castellà)
* Text: El temari complet està a Matemàtiques_(nivell_ESO)
* Vídeo: Binomio al cuadrado - ejemplo 01 (castellà)
* Vídeo: Suma por la diferencia - Ejemplo 01 (castellà)
# MediaWiki/Instal·lar MediaWiki

Aquesta guia pretén donar coneixement de com instal·lar MediaWiki en diferents plataformes:
* Introducció
* Windows
* Linux
* Ajustar paràmetres
# Matemàtiques (nivell ESO)/Valor numèric d'un polinomi
## Definició

El valor numèric és el resultat de substituir les variables d'una expressió algebraica per números i realitzar les operacions.
Expliquem-ho d'una altra manera... Quan tenim una expressió algebraica, com ara un polinomi, substituim les lletres per números concrets i després fem les operacions. El resultat final és el valor numèric.

## Exemples

Calculem el valor numèric dels següents polinomis, en els quals s’indica el valor que pren la variable $x$:
* $x^{3}+2x^{2}-x$ per a $x=3$
    Substituim la $x$ per 3 respectant les operacions i calculem:
    $3^{3}+2\cdot 3^{2}-3=27+2\cdot 9-3=42$
* $x^{3}-2x^{2}+x$ per a $x=0$
    Substituim la $x$ per 0 tenint en compte que multiplicar per zero és sempre zero i calculem:
    $0^{3}-2\cdot 0^{2}+0=0$
* $4x^{5}-2x^{2}+x-2$ per a $x=1$
    Aquesta vegada substituir per 1 serà el mateix que eliminar les $x$
    $4-2+1-2=1$
* $-x^{3}+3x^{2}-7x+1$ per a $x=-2$
    Substituim la $x$ per $(-2)$. Posam el parèntesis perquè es tracta d'un número negatiu.
    $-(-2)^{3}+3\cdot (-2)^{2}-7\cdot (-2)+1=+8+12+14+1=35$
* $-x^{4}+4x^{2}-3x+7$ per a $x=2$
    Substituim la $x$ per 2 i calculem:
    $-2^{4}+4\cdot 2^{2}-3\cdot 2+7=-16+16-6+7=1$
# Matemàtiques (nivell ESPA)

Llibre de Matemàtiques per a l'ESPA, d'acord amb la normativa de les Illes Balears
Característiques de funcions
Tipus de funcions
Representació gràfica de funcions quadràtiques
# Matemàtiques (nivell Primària)

Matemàtiques a nivell de Primària.

## Continguts

* ...A aquest llibre li falten capítols. Si us veieu amb cor d'editar més seccions o afegir-ne de necessàries, endavant!

### Nombres

* Reals
** Enters
** Enters negatius

### Geometria

* Rectes i angles
** Mediatriu d'un segment
** Bisectriu
** Simetries en les figures planes
** Relacions angulars
** Mesura d'angles
** Operacions amb mesures angulars
* Figures geomètriques
** Perímetres

### Aritmètica

* Problemes diversos
Vegeu el llibre Les quatre operacions bàsiques.
# Matemàtiques (nivell ESPA)/Característiques de funcions
## Representació gràfica de funcions

Representació gràfica de punts
Vegeu el vídeo sencer (durada 6:38). Adreça en cas que no es pogués obrir
Vídeo
<embed src="https://www.youtube.com/watch?v=nIZ3xz-Erhc" width="400" height="300">
<video width="400" height="300" controls> <source src="https://www.youtube.com/watch?v=nIZ3xz-Erhc"> </video>
# Matemàtiques (nivell ESO)/Variancia i desviació típica
## Variància mostral

Dins de l'estadística descriptiva, la variància mostral s'utilitza com mesura de dispersió, i la seva definició és:
    $s^{2}(x)={\frac {\sum _{i=1}^{n}\left(x_{i}-{\overline {x}}\right)^{2}}{n}}$
Mètode abreujat:
    $s^{2}(x)={\frac {1}{n}}\sum _{i=1}^{n}(x_{i}-{\overline {x}})^{2}$

## Desviació estàndard mostral

Suposem que $x_{1}\ldots x_{n}$ són els valors observats de la variable aleatòria X. La fórmula més comú per a calcular la desviació estàndard mostral és:
    $S={\sqrt {{\frac {1}{n-1}}\sum _{i=1}^{n}(x_{i}-{\bar {X}})^{2}}}$
on ${\bar {X}}$ és la mitjana mostral. Aquest estimador de $\sigma$ és no esbiaixat, és a dir, l'esperança matemàtica de S és $\sigma$.
Una altra fórmula emprada amb menys freqüència ve donada per l'estimador màxim-versemblant de $\sigma$:
    $S={\sqrt {{\frac {1}{n}}\sum _{i=1}^{n}(x_{i}-{\bar {X}})^{2}}}$.
És immediat demostrar que el valor esperat d'aquest altre estimador és ${\sqrt {\frac {n-1}{n}}}\sigma$, i que per tant és esbiaixat. Encara que aquesta fórmula és correcta, en la pràctica interessa realitzar inferències poblacionals, de manera que en el denominador en lloc de n, es fa servir n-1 (Correcció de Bessel).
També hi ha una altra funció més senzilla de realitzar i amb menys risc de tenir equivocacions:
    $s^{2}={\frac {\sum _{i=1}^{n}x_{i}^{2}-n{\overline {x}}^{2}}{n-1}}$

## Qüestions de llengua

És freqüent confondre les paraules "variància" i "variança". Una cerca als diccionaris de català ens revela que la forma correcta és la primera. Així cal dir variància, amb l'accent sobre la "a" perquè és una paraula esdrúixola (car el grup "ia" no forma diftong en català).
# Llibre de cuina/Receptes/Sara
### Ingredients

* 6 ous.
* 6 cullerades de sucre.
* 6 cu8llerdes de royal.

### Preparació

Batiu les clares a punt de neu i treballeu-hi el sucre ben treballat. Afegiu els rovells i la farina molt a poc a poc i aneu remenant amb la cullera. Prepareu un motllo fregat amb mantega i enfarinat, que posareu al forn. Farciu-lo quan ja estigui cuita i refredada. Es pot farcir amb xocolata o bé amb mantega treballada amb aigua i sucre (mantega rentada) a tan sols amb sucre.
# Llibre de cuina/Receptes/Sengri

El sengri és una beguda calenta a base de vi negre bo rebaixat amb aigua i escalfat amb sucre i espècies.

## Ingredients

* 500ml de vi negre
* 250ml d'aigua
* 1 llimona
* 1 branca de canyella
* sucre (al gust)
* nou moscada (optatiu)

## Procediment

* Renteu bé la llimona i peleu-la, ben fina. Traieu la part blanca de la pell.
* Aboqueu, en una cassola petita o un cassó, el vi, l'aigua, el sucre, la pell de llimona i les espècies.
* Escalfeu-ho al foc fins a una mica abans que bulli. Quan es comenci a formar una capa d'escuma blanca a la superfície cal retirar-ho del foc.
* Traieu la pell de llimona i la canyella.
* Es beu calent, acabat de fer.

## Variants

* La proporció entre vi i aigua es pot variar al gust, però convé que hi hagia més vi que aigua.
* La pell de llimona es pot substituir per pell de taronja.
# Llibre de cuina/Receptes/Saltat de tallarines i gambes

La recepta saltat de tallarines i gambes vol ser com l' Empordà, una combinació de la terra i el mar.

## Ingredients

4 Cebes petites de Figueres 4 Tomàquets de la Pera 8 Gambes de Palamós Vi Blanc de l' Empordà Sal Oli de l' Empordà

### Pasta fresca

400g Farina 4 Ous

## Preparació

Sofregiu la ceba amb l' oli. Afegiu les gambes, feu una reducció amb vi i tomàquet. Quan han deixat anar el suc les gambes i reduït el vi, poseu la pasta que prèviament haureu cuit. Barregeu tot en una paella fins que la pasta agafi el color i gust de les gambes.

## Estris necessaris

Els estris que calen són una paella, una olla, una espàtula, un colador i la maquinària per fer pasta.
Morcillo, Adrià. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Sardines a la Costa Brava
### Ingredients

* 6 sardines molt grosses ben fresques.
* Sal gruixuda.
* Abundant oli fi.
* 2 alls picats amb julivert ben fresc.

### Preparació

Per aquesta recepta es recomana rentar poc les sardines (hi ha qui ni tan sols els treu la tripa, no obstant si es volen buidar, deixarem o respectarem el cap i el fetge i, en comptes de rentar-les, els passarem un drap net). Tal com les voldrem, les posarem en un plat i les cobrirem amb sal gruixuda, així les deixarem 2/3 hores. Després les empolsarem bé de l'excés de sal i les posarem en un recipient metàl·lic (com la paella de fer l'àrros), ben untat amb oli i les ficarem al forn calent. Les anirem tombant mentre es fan al forn i les ruixarem amb oli. Les servirem amb l'all i el julivert per sobre. Les podem fer de la mateixa manera, però a les graelles o la planxa.
# Llibre de cuina/Receptes/Sang
### Ingredients

* Sang líquida del tocino.

### Preparació

Deixeu refredar la sang del tocino procurant que quedi espessa. A continuació la podeu posar a coure en una olla. Podeu menjar-la així mateix o bé fregida.
# Llibre de cuina/Receptes/Sang i fetge a la catalana
### Ingredients

* 200 grs. de sang ja cuita.
* 1 quilo de cebes.
* 1/2 quilo de fetge d'anyell.
* 50 grs. de llard.
* Pebre blanc en pols.
* L'equivalent al llard, d'oli.
* Sal.

### Preparació

En una paella grosseta al foc, hi posarem el llard i la mateixa quantitat d'oli, hi afegirem la ceba pelada i tallada a rodanxes fines. Així que es comenci a daurar, hi posarem la sal i pebre i també la sang partida a trossets. Ho deixarem fregir junt amb la ceba un 10 minuts. El fetge, treta la pell que el recobreix, el partirem a talls petits, hi posarem sal i els sofregirem en una paella amb una mica d'oli a foc viu per espai de 5/8 minuts, en aquest moment li barrejarem la ceba i la sang, sense arribar a fregir-los. Ho remenarem bé i ho servirem de seguida ben calent.
# Llibre de cuina/Receptes/Sardines escabetxades
### Ingredients

* 1 quilo de sardines.
* 8 alls.
* 1 fulla de llorer.
* Una mica de farigola.
* Una mica d'orenga.
* Sal.
* Pebre negre el pols.
* 1/4 de litre de vinagre.
* 2 cullerades grosses plenes de pebre vermell dolç.
* 1/4 de litre d'oli.
* 1 tassa d'esmorzar plena de farina.

### Preparació

Netejarem bé les sardines i les salarem, les enfarinarem i les fregirem en oli roent, les traurem de la paella, a la qual i amb el mateix oli fregirem l'all amb la farigola, l'orenga i la fulla de llorer. Al cap d'uns 15 minuts ho retirarem del foc, hi tirarem sal, una mica de pebre negre, el pebre vermell i dolç i una quantitat de vinagre igual a la meitat de l'oli que tingui la paella. Ho acostarem al foc i ho deixarem bullir uns 5 minuts. Tret del foc i quan s'hagi refredat, ho abocarem als damunt de les sardines que ja tindrem possades en un recipient fondo de terrissa. La salsa les ha de cobrir del tot. D'aquesta manera, en un lloc fresc, es poden conservar uns quants dies.
# Llibre de cuina/Receptes/Salsitxes fregides
### Ingredients

* 16 salsitxes.
* Aigua.
* 200 grs. de llard.
* 1/4 de litre de llet.
* 8 llesques de pa, que pot ser de dos dies abans.

### Preparació

Separarem les salsitxes tallant el cordillet que les uneix i les posarem en una cassola al foc, amb aigua que les cobreixi, fent-les bullir un moment. Un cop tretes del foc, taparem la cassola, deixant-les reposar per espai d'uns 10 minuts. Passat aquest temps, les escorrerem, les punxarem amb una agulla i les fregirem en el llard calent Les servirem amb el pa fregit també en el llard.
# Llibre de cuina/Receptes/Sardines a la cassola

INGREDIENTS
Per a 4 persones
* 500 g. de sardines
* alls
* julivert
* sal
* pebre vermell
* llorer
* farigola
* oli d'oliva
* vinagre
PREPARACIÓ
Es posa en una cassola de fang una capa de sardines, i al damunt alls picats, julivert, sal, pebre vermell, llorer i farigola. Posarem al damunt una altra capa de sardines, i així successivament. Les cobrirem amb oli i vinagre, (3 parts d'oli i 1 de vinagre). Les posarem al foc i quan s'hagi evaporat el vinagre ja estaran cuites.
# Llibre de cuina/Receptes/Sarsuela de peix
## Ingredients

* 300 grs. de rap.
* 500 grs. de lluç.
* 300 grs. de calamars.
* 4 gambes.
* 1 quilo de musclos.
* 4 escamarlans.
* 1 quilo de tomàquets.
* 2 alls.
* Julivert fresc.
* Pebre blanc en pols.
* 1 copa de licor amb brandi.
* 1/4 de litre de vi blanc.
* 1 tassa d'esmorzar plena de farina.
* Oli.
* Sal.

## Preparació

Netejarem i tallarem el rap, el lluç i els calamars, a trossos regulars que salarem, enfarinarem i fregirem en una paella al foc, amb una mica de l'oli ben roent. Un cop daurats, els retirarem a una cassola o paella metàl·lica. A la paella d'abans i amb l'oli restant, hi sofregirem el marisc (gambes, musclos i escamarlans) molt ben netejat, i el passarem a on guardem el peix. A l'oli que quedi hi tirarem el conyac i els flamejarem, tirant-hi el vi i que es redueixi uns minuts, a continuació afegirem el tomàquet cru i passat pel passapuré o xinès. Que es fregeixi bé amb una mica de pebre. Un cop feta aquesta salsa l'abocarem pel damunt del peix i ho deixarem fer, tot junt, durant 10 minuts a foc lent. Ho servirem a taula en la mateixa cassola o paella, amb força julivert picat per sobre.

## Notes i comentaris

La sarsuela de peix és un plat de diumenge tradicional als Països Catalans.
És un plat de molt sucar i es menja amb abundants trossos d'un bon pa, acompanyada de vi blanc.
Els ingredients d'una bona sarsuela poden variar molt, però generalment calen en primer lloc trossos de peixos relativament grans com congre, anfós, escurçana, orada, escórpora, rap, lluç, gat vaire o qualsevol altre peix disponible no gaire petit i de textura no gaire tova. Certs peixos, com la tonyina i el verat no son aptes per aquest plat i estan totalment exclosos.
També és essencial afegir trossos de calamar o sèpia, així com els mariscs cranc, llagosta, escamarlà, gamba, llagostí, cloïsses i musclos en la proporció desitjada o disponible.
Si domina molt el peix o si hi ha patata a la barreja, hom diu que ja no es una sarsuela, sinó més aviat un suquet, plat similar però amb patata.
L'acabament es pot fer amb paella o cassola, però és molt important que el recipient sigui molt ample, perquè els trossos de peix i mariscs no es superposin. Una vegada acabat de coure, cal deixar reposar una mica. Hi ha qui la passa pel forn o la flambeja amb brandi tot just abans de servir.

## Referències

* ↑ Sarsuela Costa Brava
* ↑ Sarsuela de Peix i Marisc
* ↑ Suquet de peix
* ↑ Sarsuela - Gastroteca
* ↑ Zarzuela de pescado y marisco - España Directo
# Com calcular nòmines amb baixes

1. CAL ESTABLIR SI ÉS:
* Malaltia comuna/ Accident no laboral • Malaltia professional / Accident laboral
2. CALCULAR LA BASE REGULADORA
* Malaltia comuna / Accident no laboral
* Malaltia professional/ Accident laboral
Base Reguladora: (A + B) * dies * 75%
3. CÀLCUL DEL SUBSIDI
* Malaltia comuna / Accident no laboral: La quantia de la prestació econòmica per incapacitat temporal derivada de malaltia comuna o accident no laboral serà:
* Des del 4t fins al 20è dia, tots dos inclosos, de permanència de baixa: 60% de la base reguladora. * A partir del dia 21 de baixa: 75% de la base reguladora.
* Malaltia professional/ Accident laboral: La quantia de la prestació econòmica per incapacitat temporal derivada d’accident de treball o malaltia professional: 75% de la base reguladora a partir del dia següent al de la baixa en el treball.
4. CÀLCUL DE LES BASES DE COTITZACIÓ'
* BCCC
1. Pel període d’incapacitat laboral
Base diària:( BCCC mes anterior a la baixa * dies d’incapacitat )/ 30 (mensual); 28,29,30,31 (diària) mes anterior baixa
Si el treballador té grup cotització mensual, per calcular els dies d’incapacitat, s’haurà de restar 30 menys els dies treballats.
2. Pels dies treballats
3. Càlcul BCCC
Se sumen la base del període d’incapacitat laboral, la remuneració mensual i la prorrata.
* BCCP
1. Pel període d’incapacitat laboral
Base diària:
A: BCCP mes anterior a la baixa – hores extres mes anterior baixa/30 (mensual); 28,29,30,31 (diària) del mes anterior a baixa
B: Hores extres any anterior / 360 (mensual); 365 (diari)
Base diària: A + B * (30 – dies treballats si és g.cot.mensual)
2. Pels dies treballats
Sumem remuneració mensual + prorrata + hores extres
3. Càlcul BCCP
Se sumen la base del període per incapacitat temporal, la remuneració mensual, la prorrata i les hores extres
5. INTRODUIR MERITACIONS A LA NÒMINA'
* Mensual Calcular cada percepció salarial dividir-la entre 30 i multiplicar-la pels dies treballats.
* Diària Multipliquem cada percepció pel nombre de dies treballats.
6. INTRODUIR EL SUBSIDI A LA NÒMINA
A l’apartat de percepcions no salarials: Prestacions i indemnitzacions de la Seguretat Social..
7. TRASLLADAR LES BASES DE COTITZACIÓ A LES NÒMINES